डिमेंशिया के खतरे का पूर्वानुमान लगाना संभव हो सकेगा। शोधकर्ताओं ने एक ऐसे जीन की पहचान की है, जिससे इस रोग का 10 साल पहले ही अनुमान लगाया जा सकता है। डेनमार्क की कोपेनहेगन यूनिवर्सिटी के शोधकर्ताओं के अनुसार, एपोलिपोप्रोटीन ई (एपीओई) जीन से डिमेंशिया के खतरे का अनुमान लगाया जा सकता है। शोधकर्ताओं का कहना है कि एक तिहाई डिमेंशिया मामलों की रोकथाम हो सकती है। उच्च रक्तचाप, डायबिटीज, मोटापा, अवसाद और सुनने की समस्या का प्रारंभिक अवस्था में ही इलाज करने से इस खतरे से बचाव हो सकता है।